સરિતા જણાવે છે કે, ‘મારી સખત મહેનતનું પરિણામ મને મળ્યું છે. હું નહીં પણ કોઈ પણ વ્યક્તિ જો સખત મહેનત કરે તો તેને ધાર્યું પરિણામ ચોક્કસ જ મળે છે. નાનપણથી જ અભ્યાસ કરતાં રમતમાં મને વધારે રુચિ હતી. અમારા ઘરે ટીવી ન હતું. એટલે કાકા મધુકરભાઈને ત્યાં હું ડીડી સ્પોર્ટ્સ ચેનલ ચાલુ કરીને બેસી જતી. ૨૦૧૦ની દિલ્હીમાં યોજાયેલી કોમન વેલ્થ ગેમ્સની દરેક સ્પર્ધા ટીવી પર નિહાળી હતી. આંંતરરાષ્ટ્રીય સ્તરે રમતાં ખેલાડીઓની ટી-શર્ટ પાછળ લખાતું દેશનુું નામ મને ખૂબ જ આકર્ષિત કરતું હતું. મને ત્યારે એવું લાગતું કે, હું ક્યારે આ રીતે રમી શકીશ, પણ આજે મારું એ સપનું પૂરું થયું છે અને ગોલ્ડ મેડલ મેળવીને મેં મારાં માતા-પિતાનું અને દેશનું ગૌરવ વધારાર્યાનો અનુભવ કરું છું.’